b'\n_START_ARTICLE_\nHiller\xc3\xb8d Station\n_START_SECTION_\nStationsprojekter\n_START_PARAGRAPH_\nEn ny togstation kaldet Favrholm Station bygges hvor S-tog og lokalbaner krydser Overdrevsvejen, 1\xc2\xbd km syd for Hiller\xc3\xb8d Station. Her bygges ogs\xc3\xa5 supersygehuset Nyt Hospital Nordsj\xc3\xa6lland med 4.000 ansatte, og ny bydel kaldet Favrholm nord og syd for Overdrevsvejen mellem den nye station og Roskildevej._NEWLINE_Nogle af lokalbanerne forventes at f\xc3\xa5 ny endestation p\xc3\xa5 Favrholm i stedet for Hiller\xc3\xb8d, og deres spor f\xc3\xb8res gennem Hiller\xc3\xb8d Station. Projektet er en del af byfornyelse omkring Hiller\xc3\xb8d Station.'